google/wiki40b huggingface dataset:
Bak skapet står øksen

Bak skapet står øksen er en novellesamling av den norske forfatteren Torborg Nedreaas. Samlingen utkom i 1945 og regnes som hennes debut.
Alle novellene i samlingen har handlingen lagt til annen verdenskrig, og de gir et pyskologisk nyansert bilde av forholdene under okkupasjonen, blant annet gjennom å vise at relasjonene mellom okkupantene og de okkuperte kunne ha mange sider. Størst oppsikt vakte hennes forstående skildringer av forhold mellom norske jenter og tyske soldater, men her finnes også en historie om en norsk mann som viser omsorg for en overstadig beruset ung tysk soldat, fordi soldaten minner om mannens sønn - som ble drept av okkupantene.
Novellene har delvis tendens mot krigens forrående virkning, og delvis kan de oppfattes som et «innlegg mot de første fredsmånedenes tilløp til selvtekt og selvrettferdig dømmesyke». Hovedtendensen er likevel ikke debattinnlegg, men en lavmælt og uheroisk skildring av flere sider ved hverdagsopplevelsen av krigen på en bredere psykologisk nyansering, blant annet med skildringer av skam, avmakt og tvil.
Nesoxenica leprea

Utseende

En nokås liten (vingespenn ca. 30 millimeter), brun og hvit sommerfugl. Oversiden er mørkbrun med to brede, hvite skråstriper på forvingen, bakvingen har hvite felter og runde, mørke flekker. Undersiden ligner oversiden men er mer spraglete, og de lyse feltene på forvingen kan være gule. Larvene er grønne med gule sidestriper.

Levevis

Arten holder til i fjellområder, der larvene lever på halvgras-arten (Cyperaceae) Uncinia tenella. Larvene gjemmer seg mellom tuene om dagen og spiser om natten.

Utbredelse

Arten er utbredt på Tasmania.
Ulster Protestant Volunteers

Ulster Protestant Volunteers (UVP) var en lojalistisk paramilitær organisasjon i Nord-Irland. Den motto var «For Gud og Ulster».
UVP ble opprettet mot slutten av 1960-årene, spesifikt for å hindre at Nord-Irlands regjeringssjef Terence O'Neill skulle innføre reformer i styresettet i provinsen. Organisasjonens kontrollerende organ var Ulster Constitution Defence Committee (UCDC), som ble opprettet av Ian Paisley i 1966. 
For å oppnå sitt mål startet UPV en bombekampanje for å destabilisere Nord-Irland og dermed svekke regjeringen. Den tok også del i motdemonstrasjonene Paisley organiserte rettet mot Northern Ireland Civil Rights Associations marsjer; voldsbruken under disse demonstrasjonene bidro sterkt til at konflikten i Nord-Irland blusset opp. 
Flere aksjoner ble utført i samarbeid med Ulster Volunteer Force, og det var en viss overlapping i medlemsmassen.
There Is a Life in a Look

«There Is a Life in a Look» er en amerikansk salme med tekst av Amelia Mathilda Hull. Den ble først publisert i Pleasant Hymns for Boys and Girls av Miss H.W. Soltau i 1860. Melodien ble skrevet av Edward G. Taylor i 1860.
Erik Nyström oversatte den til svensk i 1875 under tittelen «Et blick på den korsfäste livet dig ger».

Norsk versjon

Den norske tittelen er «Det er liv i et blikk».
Bodhisattva

Bodhisattva i theravadabuddhismen

Ifølge theravada-buddhismen søker en boddhisattva full oppvåkning for å kunne hjelpe andre ut av samsara ved å undervise. Da Gautama Buddha refererte til sine tidligere liv før han ble en buddha, brukte han vendinger som «da jeg fortsatt var en bodhisattva». Pali-kanonen refererer bare til en annen bodhisattva, Maitreya, som skal bli gjenfødt på jorden og undervise i dharma når læren etter Gautama Buddha er glemt av alle.
Selv om theravada-buddhismen anerkjenner boddhisatva-stien, så blir den ikke undervist eller anbefalt fordi den er vanskelig og tar svært lang tid å oppnå. Isteden søker man oppvåkning for seg selv slik at man kan komme ut av samsara og oppnå nirvana. Når man trer inn i nirvana er all forbindelse til samsara brutt. Man mener også at beslutningen om å bli gjenfødt for å undervise er opp til hver enkelt.

Bodhisattva i mahayanabuddhismen

Innenfor mahayana-buddhismen mener man at en som har oppnådd perfeksjon på alle måter også må ha perfekt medfølelse. Perfekt medfølelse tilsier at man vil fortsette å hjelpe andre ut av samsara helt til det ikke er noen igjen, og siden det finnes utallige levende vesener i samsara så vil dette arbeidet fortsette til evig tid. Ideen om å forsvinne i nirvana uten å fortsette å hjelpe andre ses på som en umulighet.
Denne tankeretningen er opphavet til ideen om at visse personer selv har valgt å bli gjenfødt på jorden for å hjelpe andre, selv om de ikke må. Innenfor tibetansk buddhisme anser man at det finnes et stort antall boddhisattvaer som har avlagt løfte om å hjelpe mennesker på forskjellige måter. Bønn og meditasjon på de forskjellige aspektene ved disse bodhisattvaene vil hjelpe på forskjellige ting.
Bønn og meditasjon på de forskjellige aspektene ved en bodhisattva er ikke det samme som å tilbe guder. Siden en bodhisattva er perfekt så blir han eller hun ikke fornøyd eller misfornøyd ved at man påkaller vedkommende, formålet er å forsterke troen og innsikten om at de perfekte egenskapene ved boddhisattvaen er noe man kan finne og oppnå hos seg selv.
I mahayana-tradisjonen underviser man i boddhisattva-stien på høyere studienivåer, og stien er inndelt i forskjellige nivåer og løfter. Det besluttsomme ønsket om å bli en buddha slik at man kan hjelpe alle andre kalles bodhicitta, som kan oversettes med «våkent sinn» eller «våkent hjerte». Stien beskrives som todelt som de to vingene på en fugl: På den ene siden trenger man perfekt visdom for å vite hvordan man skal hjelpe, og på den andre siden trenger man perfekt medfølelse slik at man kan motivere seg for å hjelpe alle.
Breve chronicon Ringsagerense

Breve chronicon Ringsagerense (latin, «kort krønike fra Ringsaker») er en kort krønike eller annal som ble opptegnet av sogneprestene i Ringsaker fra slutten av 1500-tallet til begynnelsen av 1700-tallet.
Annalene er opptegnet i et eksemplar av Missale Nidrosiense, Norges første trykte bok, som ble anskaffet til Ringsaker kirke i 1520, året etter at den utkom. Mange år senere begynte sogneprestene i Ringsaker å gjøre annalistiske opptegnelser i boken. Dette var naturlig, siden Missale Nidrosiense inneholdt et kalendarium. Annalene er ført på dansk og latin om hverandre, men mesteparten er på dansk.
En av de første omtalte begivenhetene i annalene er biskop Jens Nilssøns besøk på Ringsaker i 1576: 14. Januarii 76 visitavit hoc templum reuerendus vir D. Magister Joannes Nicolaj («14. januar [15]76 besøkte den ærede dr. magister herr Jens Nilssøn denne kirken»). Senere følger opptegnelser om dødsfall blant standspersoner i Ringsaker og nabobygdene, samt om viktige begivenheter innenlands og utenlands, som bybrannen i Oslo i 1624, Danmark-Norges inntreden i tredveårskrigen i 1627, Stralsunds beleiring i 1628 og Skiens bybrann i 1652. Omkring 1652 skrev sognepresten Alf Pedersøn ned sin egen livshistorie i boken. Fra 1652 til 1706 er det bare gjort antegnelser for hvert presteskifte på Ringsaker.
Boken kom senere til Det kongelige Bibliothek i København. Annalene ble trykt under tittelen Breve Chronicon Ringsagerense av Ludvig Daae i Historisk Tidsskrift i 1885.
Mentorskap

Mentorskapet i et videre perspektiv

Sett med organisasjonens øyne er mentorskapet en strategisk utviklingsaktivitet som kan støtte virksomhetens langsiktede mål. Dette gjelder også for åpne mentorprogrammer, som etableres for eksempel av både faglige og frivillige foreninger og nettverk samt i forskjellig offentlig regi.
Mentorprogrammer kan støtte organisasjonens behov for kultur- og kompetanseutvikling. Gjennom mentorprogrammets design og gjennom valg av mentorer og mentees sender ledelsen sterke signaler til alle i organisasjonen om hvilke verdier, hvilken adferd og hvilke kompetanser det er viktig å utvikle for å ha en god fremtid i organisasjonen og for å bidra til å skape suksessrike resultater for organisasjonen nå og i fremtiden.
På samme måte kan åpne mentorprogrammer støtte strategiske målsetninger. Det er for eksempel den faglige forening som etablerer et mentorprogram for å skape nettverk mellom medlemmene, for å styrke vitendeling og personlig utvikling hos medlemmene, hvilket på lengre sikt vil hjelpe medlemmene med å utvikle deres markedsverdi og lettere få adgang til nye jobber og karriereutvikling. Samtidig styrker mentorprogrammet medlemmenes tilknytning og lojalitet til den faglige forening, som således styrker sin markedsposisjon. Og det er utdannelsesinstitusjoner som etablerer mentorprogrammer for de studerende for å støtte dem i utdannelsen, så de lærer mest mulig og får en god avslutning på utdannelsen. For utdannelsesinstitusjonen sikrer det samtidig at ressursene anvendes optimalt, det kommer flere studerende hurtigere gjennom systemet, og de studerende tiltrekkes av institusjonen, fordi den viser større omsorg og interesse for de studerende gjennom mentorprogrammet.
Mentorprogrammer kan dessuten ha samfunnsmessige formål. Det kan være støtte til iverksettere, integrasjon av innvandrere, fastholdelse av unge i ungdomsutdannelser, utvikling av kvinnelige ledere med mer. Det er altså i høy grad programmer som ønsker å bidra til en bedre utnyttelse av ressursene på arbeidsmarkedet samt til større fastholdelse av studerende og utnyttelse av ressursene i utdannelsessystemet.
From All of Us to All of You

From All of Us to All of You er en amerikansk animert TV-spesial lagd av Walt Disney Productions i forbindelse med julehøytiden. Den ble første gang vist på amerikansk TV i 1958. Produksjonen er opplagt som en kavalkade der det vises klipp av både klassiske Disney-filmer, samt ferske produksjoner. Den inneholder også et par klassiske julerelaterte kortfilmer med Donald Duck og Mikke Mus (Donald's Snow Fight, fra 1942 og Pluto's Christmas Tree, fra 1952). Programmet har utviklet seg til å bli en juletradisjon i flere land, deriblant Norge.
Programmet har en lengde på ca. 60 min og avsluttes alltid med sangen «When You Wish Upon a Star».
Moshe Katsav

Bakgrunn

Moshe Katsav ble mens fortsatt var en baby flyttet med familien til Teheran, og i august 1951 emigrerte de til Israel.De bodde i en teltleir for ferske immigrantwe i flere år før området ble utbygd til det som ble byen Kiryat Malakhi.
Katsav avsluttet sine studier ved Hebrew University of Jerusalem med en Bachelor of Arts i økonomi og historie i 1971. Han giftet seg med Gila Katsav i 1969. De fikk fem barm.
Katsav snakket fortsatt godt det språk han lærte i sine aller første leveår, persisk.

Politisk virke

Han ble med i Likud-partiet, og ble borgermester i Kiryat Malakhi, som var blitt en liten israelsk by. Han ble senere valgt til medlem av Knesset. Han var minister i  Benjamin Netanyahus regjering før han han stilte opp i sitt første presidentvalg i 2000 mot Arbeiderpartiets Shimon Peres. Katsav vanr med prosentovervekten 63/57, og tok presidenteden 1 august samme år. Katsav ble da den første presidenten fra Likud siden staten Israel ble utropt i 1948.
Presidenten i Israel har først og fremst seremonielle oppgaver, men kam blant annet også benåde fanger. Presidenten forventes å holde seg utenfor politikken. Katsav støttet ild-opphør-planen for Israel-palestinerne i 2002, som daværende statsrminister Ariel Sharon forkastet. Katsav nektet å benåde Yigal Amir, Yitzhak Rabins morder.

Beskyldninger, fratreden, dom

I juli 2006 skal Katsav ha klaget til riksadvokaten i Israel, Menachem Mazuz, der han hevdet han ble presset av en av sine kvinnelige ansatte. Undersøkelsen snudde raskt mot Katsav ettersom den ansatte, påsto Katsav`s seksuelle forbrytelser mot henne. Det kom frem påstander som hevdet at Katsav hadde seksuelt trakassert opp til ti kvinner, inkludert den først omtalte kvinnen.
Den 22. august 2006 ble Katsavs hus raidet av politiet som tok med seg datamaskiner og dokumenter. Dette kom bare dager etter at justisminister Haim Ramon trakk seg etter en politietterforskning, som også omhandlet påstått seksuell trakassering. Katsav ble avhørt 23. august av politiet i forbindelse med anklager om seksuell trakassering og korrupsjon. Han ble permittert som president i begynnelsen av 2007. I juni leverte han sin avskjedsansøkning. Han tilsto flere seksuelle overgrep, i bytte mot at riksadvokaten i landet droppet tiltalen om voldtekt. Flere protesterte mot at voldtektstiltalen ble droppet. Riksadvokaten i Israel, Menachem Mazuz, slo fast at Moshe Katsav er en «serie-sexovergriper».
Det var bred fordømmelse av denne avtalen blant den israelske allmennheten og særlig fra organisasjoner viet til kvinners rettigheter. Meningsmålinger viste at så mye som 70 prosent av det offentlige var misfornøyd med avtalen og over 20 000 demonstranter deltok på en demonstrasjon mot avtalen på Rabin Square i Tel Aviv. Til tross for de mange protestene, uttalte statsadvokaten at avtalen ville fortsette som planlagt. Katsav og hans advokater sa at de aksepterte denne avtalen for å unngå en lang og krevende rettssak.
I 2011 ble han dømt til syv års fengsel for voldtekt og andre seksuelle overgrep, og 125 000 shekel til overgrepsofrene. Han avtjener sin straff i Maasiyahu-fengselet i Ramla.
Han er gift med Gila, og de har en sønn, Boaz.
På TV

På TV er et norsk magasin som dekker stoffområdene aktualitet, TV. Utgiver er Aller Media AS. På TV kommer med 50 utgaver i året.
Risknuser

Risknuser er et traktorredskap som benyttes til å kutte og knuse potetris eller annet ris før opptaking.
Man benytter risknuser for å klargjøre åkeren for mekanisk opptaking, men fjerning av riset kan også ha en funksjon i å kontrollere modningen av potetknollene og i å hindre tørråtesmitte mellom potetris og poteter under opptaking. I de sistnevnte tilfeller må risknusingen skje en viss tid i forveien, og for potetsorter som er mindre motstandsdyktige mot tørråte bør knusingen kjøres minst 10 til 14 dager før opptaking.
Cricket under samveldelekene 1998

Cricket under de britiske samveldeleker 1998. Cricket var en av flere sporter under de sekstende samveldelekene som ble arrangert i Kuala Lumpur i Malaysia i perioden 11. til 21. september 1998. Det var første gangen som cricket var med på programmet i Samveldelekene. I lekene i 1998 var det seksten herrelag som deltok.
Whist

Whist er et engelsk kortspill som ble utviklet på 1700-tallet fra ruff and honours. Spillet har fire spillere, og det spilles med 52 kort. Det går ut på å ta stikk sammen med en makker. Hver spiller får 13 kort og kortgiverens siste kort slås opp som trumf, alternativt spilles det uten trumf.
I de nordiske landene spilles whist typisk med en grand-melding, hvor melderen og makkeren hans skal ta minimum sju stikk, og en nolo-melding, hvor melderen og makker skal ta mindre enn sju stikk for å vinne.
Malloderma

Utseende

Middelsstore, avlange trebukker, svarte med lyse (hvite eller lysblå) tegninger. Slekten kjennes særlig på at dekkvingene er tett kledt med lange hår. Antennene er tynne og litt lengre enn kroppen. Pronotum har rundede sider uten tenner.

Levevis

Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.

Utbredelse

Slekten er utbredt i Sørøst-Asia (Bhutan, det sørlige Kina, Laos og Vietnam).
Central Water Catchment

Central Water Catchment (kinesisk: 中央集水区自然保护区) er et nedbørsfelt og et naturreservat sentralt i Singapore. Naturreservatet dekker et areal på 2889 hektar, og er dermed lands klart største. Det utgjør en grønn lunge i storbyen, og huser blant annet Singapore Zoo, Night Safari og andre naturfasiliteter.
Fintias

Fintias var en gresk vasemaler; sammen med Eufronios og Euthymides, var han en av de viktigste representativene for Pionér-gruppen, athenske rødfigurvasemalere. Ti arbeider fra perioden mellom 525 og 510 f.Kr. som bærer hans signatur har overlevd: syv vasemalerier og tre pottemakerier.
Siden hans karriere begynte før tiden med Pionér-gruppen, ser hans malerier noe gammelmodigere ut enn de av de andre pionérene; og påvirkningen fra tidligere rødfigurmalere som Psiax eller Oltos er fremtredende. Selv under Pionérgruppeperioden fortsatte han å bruke enkelte teknikker fra svartfigurstilen, for eksempel konturer forsterket av oppskraping og svartfigurornamentale kanter. Hans malerer har blitt kalt klare, konsise og nøyaktige, men også statiske og noe stive.
Fintias' repertoar er allikevel rikt. Han tegnet hverdagsscener så som hetaerae-symposia og musikkleksjoner, men også mytologiske scener. Som de andre fremtredende medlemmene av Pionér-gruppen, skrev han ofte på sine vaser, og avbildet flere av sine kolleger.
Jaime Penedo

Landslaget

Han ble tatt ut i Panamas tropp til VM i fotball 2018 i Russland.
Tegnsett

Tegnsett eller tegnkoding er det som i datamaskiner definerer hvilket lesbart symbol som representeres av et gitt heltall. All tekst i datamaskiner er remser av heltall, i denne sammenhengen kalt tegnkoder. Tegnkodenes digitale representasjon kan være oktetter, elektriske pulser, morsekode eller hva som helst som egner seg for elektronisk databehandling.
Det er viktig at tekstdata leses etter samme tegnsett som de ble skrevet med, ellers vil noen tegnkoder bli mistolket. Nordiske tegn og diakritiske tegn er mest sårbare for denne typen programvarefeil, ettersom de er forskjellig definert eller utelatt i forskjellige tegnsett. Når informasjon om hvilket tegnsett som er brukt ikke lagres sammen med teksten, som tilfellet er med tekstfiler, er dette et uunngåelig problem.
Det moderne Unicode (som er identisk med ISO/IEC-standarden ISO/IEC 10646) er en omfattende standard som inkluderer all verdens bokstaver, tall og andre symboler, og definerer hvordan hver av dem skal assosieres med en spesifikke tallverdier. Det finnes flere standarder for å oversette disse tallverdiene til oktetter. Noen eksempler er UTF-7, UTF-8, UTF-16, UCS-2 og UCS-4. I denne sammenhengen omfatter begrepet tegnsett også kodingen til oktetter.
Foruten Unicode finnes de nordiske bokstavene ÄÅÆÖØ og äåæöø (i den rekkefølgen) i følgende tegnsett: ISO-8859-1, ISO-8859-4, ISO-8859-9, ISO-8859-10, ISO-8859-14, ISO-8859-15 og ISO-8859-16. Bare de to siste av denne tegnsettfamilien inneholder eurotegnet €.
I ASCII-baserte tegnsett er det forskjell på tegnene for tallene og tallene selv; tegnene for tallene 0-9 har verdiene 48-57. På systemer der en byte er 8 bit, lagres også 7 bits ascii som 8 bit. Tegnsettet iso-8859-1 lagrer Å som 197, Æ som 198 og Ø som 216. Små bokstaver er 32 høyere enn de tilsvarende store. Enkle alfabetiseringsalgoritmer vil derfor sortere "ÆæØøÅå" som "ÅÆØåæø". De 256 første tegnene i unicode er de samme som i iso-8859-1, men bare de 128 første tegnene av utf-8 har samme digitale representasjon som i iso-8859-1, ettersom de 128 neste tar 2 oktetter i utf-8.
Shania Collins

Idrettskarriere

Collins kom på åttendeplass på 60 og 200 meter under Big 12 Indoor Championships i 2015, og hun kom på åttendeplass på 200 meter under Big 12 Championships utendørs. Laget hennes kom på fjerdeplass på 4 x 100 meter stafett under NCAA-mesterskapet i friidrett 2015, og hun deltok også i USA-mesterskapet i friidrett for junior 2015, der hun kom på sjetteplass på 100 meter. 
Hun kom på sjetteplass på 200 meter under collegemesterskapet Southeastern Conference innendørs i 2017, der laget hennes, University of Tennessee, kom på sjuendeplass på 4 x 400 meter stafett. I Southeastern Conference utendørs kom hun på niendeplass på 200 meter, og hun ble slått ut i semifinalen på 200 meter under NCAA-mesterskapet i 2017.
Hun kom på andreplass på 4 x 400 meter under Southeastern Conference innendørs i 2018, med University of Tennessee, og laget kom på 19.-plass på 4 x 400 meter under NCAA-mesterskapet innendørs i 2018. Under Southeastern Conference utendørs kom hun på andreplass på 100 og 200 meter, og kom på sjetteplass på 4 x 100 meter og fjerdeplass på 4 x 400 meter. Hun deltok i NCAA-mesterskapet i friidrett 2018, og kom der på femteplass på 100 meter og åttendeplass på 200 meter. I juni deltok hun i USA-mesterskapet i friidrett 2018, og kom der på fjerdeplass på 200 meter og sjuendeplass på 100 meter. Hun ble tatt ut til å delta i NACAC-mesterskapet i friidrett 2018 i Canada, der USA vant 4 x 100 meter stafett. 
Hun kom på andreplass på 60 meter under New Balance Indoor Grand Prix, og kom på sjetteplass på 60 meter under Millrose Games i februar. Den 24. februar 2019 vant hun 60 meter under USA-mesterskapet i friidrett innendørs 2019, med ny personlig rekord på 7,16 sekunder.
Else Marie Jakobsen

Kunstnerisk virke

Som designer ble Else Marie Jakobsen premiert i konkurranser i Italia, Sverige og Norge.  
Som tekstilkunstner vant hun utsmykningskonkurranse om realfagbygget ved Universitetet i Bergen (90 kvadratmeter) , Erkebispegården i Trondheim (30 kvadratmeter), Kristiansand Tinghus.
Else Marie Jakobsen var ikke minst kjent for sitt arbeid med altertavler. Hun laget 33 altertavler til kirkebygg i inn- og utland, blant annet i København, Minnekirken i Villajoyosa, Spania og Emiratene. Hun vevde også 535 billedtepper til private hjem og offentlige bygninger.
Jakobsens arbeider ble Innkjøpt av blant andre Norsk kulturråd, Nordenfjeldske kunstindustrimuseum, Nasjonalmuseet for kunst, arkitektur og design, Sørlandets kunstmuseum og Museum for religiøs kunst i Reykjavík.
Jakobsen deltok på utstillinger i blant annet Riga, Vilnius, Münster, Lethword, København, Orléans, Slovakia + vandreutstillinger i bl.a. USA og Danmark. Hun deltok også på Tekstilbiennalen i Lausanne.

Verv

Else Marie Jakobsen ble valgt inn i Kristiansand bystyre som representant for KrF.  Hun var jurymedlem for Nordisk Tekstiltriennale, Høstutstillingen og Sørlandsutstillingen. 
Hun var forkvinne for Bildende Sørlandskunstnere 1973-1975.
Bleknonne

Utbredelse

Den forekommer på Sulawesi og De små Sundaøyer i Indonesia og på Øst-Timor.
Allgemeine musikalische Zeitung

Allgemeine musikalische Zeitung (forkortet AmZ) var ved siden av Neue Zeitschrift für Musik det mest innflytelsesrike tyske musikkfagblad på 1800-tallet. AMZ ble grunnlagt 1798 av Friedrich Rochlitz og musikkforleggeren Gottfried Christoph Härtel i Breitkopf & Härtel, som utga tidsskriftet til 1865. AMZ ble lagt ned i 1882.
Karrierene til Haydn og Beethoven ble tett fulgt av tidsskriftet, og begge hadde gratisabonnement. I tillegg bidro AMZ til at Mozart etter sin tidlige død ble regnet som den tredje store wienerklassiker.
Lahtisspelen

Lahtisspelen (finsk: Salpausselän Kisat) er et årlig skiidrettsarrangement som har blitt arrangert siden 1923 i Lahtis i Finland. Lauri Pihkala tok initiativet til rennet etter at Finlands Anton Collin vant 5-mila i Holmenkollen i 1922. Lahtisspelen blir arrangert i februar-mars.
Arrangementet består av renn i langrenn, kombinert og skihopping. Et juniorrenn i hopp sto også i mange år på programmet, og alpint var en del av Lahtisspelen fra 1939 til 1988. I årene 1948-1956 var snørekjøring blant grenene i Lahtisspelen.
Siden verdenscupene i de nordiske grenene ble innført på 1970- og 80-tallet, har rennene i Lahtisspelen inngått i dem. Et unntak var i 2006, da det bare ble arrangert renn i kombinert og hopp, fordi langrennsløypene i Lahtis ikke lenger tilfredsstilte FIS' krav. Sommeren 2006 ble langrennsløypene oppgradert, og langrenn var igjen på programmet fra 2007.
Det individuelle hopprennet har siden 1997 også vært en del av hoppkonkurransen Nordic Tournament.
Ski-VM har blitt arrangert i Lahtis i 1926, 1938, 1958, 1978, 1989, 2001 og 2017, og har da tatt Lahtisspelens plass. Tre ganger har Lahtisspelen blitt avlyst – i 1930 på grunn av snømangel og i 1940 og 1942 på grunn av vinterkrigen og fortsettelseskrigen.
Sykling under samveldelekene 1982

Sykling under de britiske samveldeleker  1982. Sykling var en av flere sporter under de tolvte samveldelekene som ble arrangert i Brisbane i Australia i perioden 30. september til 9. oktober 1982. Det var ellevte gangen som sykling var med på programmet i Samveldelekene. I lekene i 1982 ble det konkurrert i sju øvelser, fem i bane- og to i landeveissykling, kun for menn. Australia ble beste nasjon med fire gullmedaljer foran England med to.